Transport Dangerous Goods Notification (IFTDGN)“ съгласно протокола UN/EDIFACT. За данните и кодовете, използвани при употребите на съобщенията, които се основават на тези спецификации на съобщения, е използван UN Directory D98B.
 Съобщението ERINOT включва следните типове:
 —
 транспортно уведомление от кораб към орган (идентификатор „VES“), от кораб към брега;
 —
 транспортно уведомление от превозвач към орган (идентификатор „CAR“), от брега към брега;
 —
 уведомление за преминаване (идентификатор „PAS“), от орган към орган.
 1.3.2. PAXLST
 Съобщението PAXLST се основава на съобщението PAXLST по UN/EDIFACT. То се използва за обмен на информация при вътрешното корабоплаване между капитан/водач на кораб или превозвач и определените за целта органи, като например митнически органи, имиграционни власти, полиция или терминали, попадащи в обхвата на International Ship and Port Facility Security (ISPS) Code, съгласно Регламент (ЕО) No 725/2004 на Европейския парламент и на Съвета (2).
 Съобщението се използва също така за предаване на информация относно пътниците/екипажа от определения орган в държавата на отплаване до съответните органи в държавата на пристигане на транспортното средство.
 1.3.3. ERIRSP
 ERI response message (ERIRSP) е производно на съобщението UN/EDIFACT APERAK. То може да бъде генерирано от системата на определения орган. Отговорът на „промяна“ или „анулиране“ съдържа информация за това дали „промяната“ или „анулирането“ са били обработени от приемащата система.
 1.3.4. BERMAN
 Съобщението Berth Management (BERMAN) съчетава уведомлението преди пристигане и общата декларация в едно общо уведомление, което се основава на съобщението BERMAN по EDIFACT от UN/EDIFACT D04B directory.
 Съобщението BERMAN се изпраща от съдове, плаващи по вътрешните водни пътища, преди пристигане на или отплаване от корабна стоянка или пристанище и дава информация за часа на пристигане и за услугите, необходими за осигуряване на бърза обработка на кораба, подпомагане на процедурите и улесняване на контролните дейности.
 2. ЧАСТ II КОДОВЕ И СПРАВОЧНИ НОМЕРА
 2.1. Въведение
 При електронното корабно докладване при вътрешно корабоплаване се използват кодове и справочни номера, определени в настоящата част. Използването на кодове и справочни номера служи за целите на еднозначността: това премахва риска от възможно погрешно тълкуване и улеснява превода на съобщенията на други езици.
 Поради това използването на кодове и справочни номера е задължително за елементите от данни, указани в ръководствата за съставяне на съобщенията. Тези кодове и справочни номера са достъпни и по електронен път в управляваната от Комисията Европейска система за управление на референтни данни (ERDMS).
 Тези кодове и справочни номера се използват, винаги когато се обменят данни между различни компютърни приложения и между страни, използващи различни езици, дори при типове съобщения, различни от тези, обхванати в настоящото приложение.
 2.2. Определения
 За целите на настоящото приложение се прилагат следните определения.
 Агент означава всяко лице, което е натоварено или упълномощено да действа или да дава информация от името на (превозващия) оператор на плавателния съд.
 Баржа означава съд, който няма собствено задвижване.
 Сини конуси означават сигнали, които плавателните съдове по вътрешните водни пътища, извършващи транспортни операции, включващи опасни вещества, са задължени да показват съгласно Европейското споразумение за международен превоз на опасни товари по вътрешни водни пътища (ADN), а именно един, два или три сини конуса през деня и една, две или